21. 4. 87 Επίσημη Εφημερίδα των Ευρωπαϊκών Κοινοτήτων Αριθ. C 105/17 
Γνωμοδότηση για την 
— πρόταση για απόφαση του Συμβουλίου σχετικά με το συμπλήρωμα του Παραρτήματος IV 
της Σύμβασης για την προστασία του Ρήνου από τη χημική ρύπανση όσον αφορά τον 
υδράργυρο που προέρχεται από τομείς άλλους εκτός από την ηλεκτρόλυση χλωριούχων 
αλάτων αλκαλίων 
και την 
— ανακοίνωση της Επιτροπής στο Συμβούλιο σχετικά με τη σύσταση της Διεθνούς Επιτροπής 
για την προστασία του Ρήνου από τη ρύπανση όσον αφορά τον έλεγχο των απορρύψεων 
υδραργύρου που προέρχονται από τομείς εκτός αυτού της ηλεκτρόλυσης χλωριούχων 
αλάτων αλκαλιών 
(87/C 105/08) 
Στις 22 Δεκεμβρίου 1986, το Συμβούλιο αποφάσισε, με βάση το άρθρο 198 της Συνθήκης για 
την ίδρυση των Ευρωπαϊκών Κοινοτήτων να ζητήσει τη γνωμοδότηση της Οικονομικής και 
Κοινωνικής Επιτροπής για την παραπάνω πρόταση. 
Η Οικονομική και Κοινονική Επιτροπή αποφάσισε να ορίσει τον κ. Van Dam ως γενικό 
εισηγητή, και να του αναθέσει την προετοιμασία των σχετικών εργασιών. 
Η Οικονομική και Κοινωνική Επιτροπή εξέδωσε κατά την 244η σύνοδο ολομέλειας της 
(συνεδρίαση της 26ης Φεβρουαρίου 1987), χωρίς ψήφους κατά και επτά αποχές την ακόλουθη 
γνωμοδότηση: 
1. Στη γνωμοδότηση της 19ης Νοεμβρίου 1980 (') για 
την «πρόταση απόφασης του Συμβουλίου για τη 
συμπλήρωση του Παραρτήματος IV της συμβάσεως για 
την προστασία του Ρήνου από τη χημική ρύπανση » 
και την 
«Ανακοίνωση της Επιτροπής προς το Συμβούλιο 
σχετικά με τη σύσταση της Διεθνούς Επιτροπής για την 
Προστασία του Ρήνου από τη ρύπανση όσον αφορά τον 
υδράργυρο που προέρχεται από τον τομέα της ηλεκτρο­
λύσεως των χλωριούχων αλάτων των αλκαλίων » η ΟΚΕ 
πρότεινε όπως η Διεθνής Επιτροπή εξετάσει και άλλες 
πηγές ρύπανσης όπως η ρύπανση από τον υδράργυρο 
που προέρχεται από εργαστήρια, οδοντιάτρους και από 
τη βιομηχανία ηλεκτρονικών προϊόντων. 
2. Η ΟΚΕ, στη γνωμοδότηση που εξέδωσε στις 6 
Ιουλίου 1983 (2), συμφώνησε με την πρόταση οδηγίας 
του Συμβουλίου για τις οριακές τιμές και τους ποιοτι­
κούς στόχους όσον αφορά τις απορρίψεις υδραργύρου 
σε τομείς άλλους εκτός του τομέα της ηλεκτρολύσεως 
των χλωριούχων αλάτων των αλκαλίων». 
3. Η πρόταση απόφασης του Συμβουλίου, για την 
οποία ζητείται η γνωμοδότηση της ΟΚΕ, ταυτίζεται 
όσον αφορά το περιεχόμενο της με τις διατάξεις της 
0 ΕΕ αριθ C 348 της 31. 12. 1980. 
(2) ΕΕ αριθ C 286 της 24. 10. 1983. 
Βρυξέλλες, 26 Φεβρουαρίου 1987. οδηγίας 84/156/ΕΟΚ και συμφωνεί με τη διατύπωση 
των κοινοτικών διατάξεων. 
4. Επομένως, η ΟΚΕ εγκρίνει την πρόταση απόφα­
σης του Συμβουλίου. 
5. Στο συμπλήρωμα του Παραρτήματος IV της 
Σύμβασης ορίζεται ότι, όσον αφορά τις βιομηχανίες μη 
σιδηρούχων μετάλλων, θα καθορισθούν σε δέκα χρό­
νια, ύστερα από πρόταση της Διεθνούς Επιτροπής και 
με βάση την εμπειρία που θα αποκτηθεί, αυστηρότερες 
οριακές τιμές. 
Η ΟΚΕ διερωτάται αν είναι αναγκαίο να εξετασθεί η 
ενδεχόμενη μείωση της δεκαετούς αυτής προθεσμίας 
ύστερα από συμφωνία με τη Διεθνή Επιτροπή για την 
Προστασία του Ρήνου. 
6. Σύμφωνα με τις συστάσεις της Διεθνούς Επιτρο­
πής για την Προστασία του Ρήνου προς τα συμβαλλόμε­
να μέρη, ο έλεγχος για την τήρηση των προτύπων 
αποβολής μπορεί να γίνει τόσο εκ μέρους της αρχής 
όσο και εκ μέρους της ίδιας της βιομηχανικής επιχείρη­
σης. Η Οικονομική και Κοινωνική Επιτροπή θα 
επιθυμούσε μια απάντηση στο ερώτημα αν λειτουργεί 
ικανοποιητικά ο έλεγχος αυτός. 
7. Η ΟΚΕ έχει επίγνωση του γεγονότος ότι δεν 
πρόκειται για μια σύμβαση που θα μπορούσε να 
τροποποιηθεί μονομερώς ή βραχυπρόθεσμα. Ωστόσο η 
ΟΚΕ θα χαιρόταν αν η Επιτροπή απαντούσε όταν της 
δοθεί ευκαιρία στα δύο αυτά ερωτήματα της. 
Ο Πρόεδρος 
της Οικονομικής και Κοινωνικής Επιτροπής 
Alfons MARGOT